《抵简池呈元质进孺二首》
宋代·李流谦

持此迂愚漫浪身，忍惭一出竟何营。
枕边客意兼寒意，门外溪声似雨声。
易办蓬蒿三亩宅，可无藜苋一杯羹。
青衫岂是官人样，白鸟私居说败盟。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。